ابن خلدون

ابن خلدون (پیدائش: 1332ء -وفات: 1406ء) عالم اسلام کے مشہور و معروف مورخ، فقیہ، فلسفی اور سیاستدان تھے۔ ان کا مکمل نام ابوزید عبد الرحمن بن محمد بن محمد بن خلدون ولی الدین التونسی الحضرمی الاشبیلی المالکی تھا۔ وہ تیونس میں پیدا ہوئے اور تعلیم سے فراغت کے بعد تیونس کے سلطان ابوعنان کے وزیر مقرر ہوئے، تاہم درباری سازشوں سے تنگ آ کر حاکم غرناطہ کے پاس چلے گئے۔ یہ سر زمین بھی راس نہ آئی تو مصر آ گئے اور جامعہ الازہر میں درس و تدریس پر مامور ہوئے۔ مصر میں انہیں فقہ مالکی کا منصبِ قضا تفویض کیا گیا۔ اسی عہدے پر انہوں نے وفات پائی۔ 

ابن خلدون کو تاریخ اور عمرانیات کا بانی تصور کیا جاتا ہے۔ انہوں نے العبر کے نام سے ہسپانوی عربوں کی تاریخ اِرقام کی تھی، جو دو جلدوں میں شائع ہوئی۔ ان کا سب سے بڑا کارنامہ مقدمۃ فی التاریخ ہے، جو مقدمہ ابن خلدون کے نام سے مشہور ہے۔ یہ مقدمہ تاریخ، سیاست، عمرانیات، اقتصادیات اور ادبیات کا گراں مایہ خزانہ ہے۔

تاریخ 
ابنِ خلدون کا خاندان پہلے جزیرہ نما عرب سے آکر اندلس میں آباد ہوا۔ پھر وہاں سے تونس آئے اور 732ھ/1332ء میں ابنِ خلدون پیدا ہوئے۔

انہوں نے چھوٹی ہی عمر میں قرآن، حدیث، فقہ، فلسفہ، ادب اور تاریخ میں کمال پیدا کر لیا۔ ان کو علم و فضل میں بہت شہرت حاصل ہوئی۔ تلمسان کے بادشاہ نے ان کی بہت تعظیم کی اور اس کو اپنا کاتب مقرر کیا۔ پھر کسی وجہ سے ایسا ناراض ہوا کہ ان کو قید میں ڈال دیا۔ چار سال بعد بادشاہ فوت ہو گیا تو 764ھ ابنِ خلدون وہاں سے رہا ہو کر غرناطہ پہنچے۔

امارتِ غرناطہ میں سلطان ابوعبد الله محمد الخامس الغني بالله نے ان کا شاندار استقبال کیا۔ ابنِ خلدون اپنی بقیہ عمر غرناطہ ہی میں بسر کرنا چاہتےتھے، لیکن بعد میں ایسے واقعات پیش آئے کہ وہ پھر تلمسان چلے گئے اور اُسی کے ایک نواحی قلعے میں اس نے اپنی تاریخ اور اُس کا مشہور کتاب، ’مقدمہ‘ کو اِرقام کرنا شروع کیا۔

چار برس تونس میں رہ کر ابنِ خلدون اسکندریہ ہوتا ہوا قاہرہ پہنچے اور دنیا کی مشہور اسلامک یونیورسٹی جامعہ الازہر میں علومِ اسلامی کی تعلیم و تدریس میں میں مشغول رہے۔ اُن کے علم کی شہرت نے اُن کو سلطانِ مصر کے دربار میں پہنچا دیا۔ سلطان سیف الدین برقوق نے 786ھ میں اُنہیں فقہ مالکیہ کا قاضی مقرر کر دیا۔ اُس کے عدل و انصاف اور مہارتِ قانون کی وجہ سے سلطان اور علما سب اُس کے گرویدہ ہو گئے۔

اُسی زمانے میں اُس کے اہل و عیال تونس سے سمندری جہاز میں مصر آ رہے تھے اور ابنِ خلدون سالہاسال کے بعد اُن سے ملاقات کے خیال سے بے حد خوش تھے کہ سمندر میں طوفان آنے کی وجہ سے جہاز غرق ہوگیا۔ ابنِ خلدون کو اس حادثے سے جو صدمہ ہوا ہوگا، وہ ظاہر ہے لیکن انہوں نے ہمت نہ ہاری اور اپنے کاموں میں دن رات محنت سے مشغول رہے۔

789ھ میں انہوں نے حجاز جا کر حج کیا اور واپس قاہرہ میں آ کر اپنی عظیم الشان تصنیف ’تاریخ ابنِ خلدون‘ مکمل کی اور اُس کو سلطان عبدالعزیز کی خدمت میں پیش کر کے گراں بہا انعامات و عطیات حاصل کئے۔

803ھ /1401ء میں مصر کے سلطان نے اُنہیں ایلچی کا عہدہ دے کر شام کے شہر دمشق بھیجوایا جہاں وہ امیر تیمورسے ملاقات کی جب تیمور دمشق کا محاصرہ کر رہا تھا۔ ابن خلدون سات ہفتوں تک اُس محصور شہر میں رہے، انھیں تیمور کے ساتھ مکالمہ کرنے کے لیے رسیوں کے ذریعہ شہر کی فصیل سے نیچے اترنا پڑا ۔ تیمور کی خیمہ گاہ میں ملاقاتوں کا ایک تاریخی سلسلہ جاری ہوا جس کو اُس نے اپنی سوانح عمری میں بڑے پیمانے پر ذکر کیا ہے۔ تیمور نے اس سے المغرب کی سرزمینوں کے حالات کے بارے میں تفصیل سے سوال کیا۔ ان کی درخواست پر ابنِ خلدون نے اس کے بارے میں ایک لمبی رپورٹ بھی اِرقام کی تھی۔ جیسے ہی انھوں نے تیمور کے ارادوں کو سمجھا ، ا نھوں نے تاتار کی تاریخ پر یکساں وسیع پیمانے پر ایک رپورٹ مرتب کیا ،اور پھر صحیح سلامت مصر وآپس آنے پر اُس نے فاس کے مرینی سلطنت کے حکمرانوں کو تیمور کی رپورٹ بھیجوا بھی دیا۔

ابنِ خلدون نے اگلے پانچ سال قاہرہ میں اپنی سوانح عمری اور اپنی دنیا کی تاریخ مکمل کرتے ہوئے استاد اور جج کی حیثیت سے کام کیا۔ اندلس اور تونس کے لوگوں کو اس پر بےحد فخر تھا اور وہ چاہتے تھے کہ ابنِ خلدون اپنے وطن میں آکر رہے، لیکن مصر کی خاک کچھ ایسی دامن گیر ہوئی کہ وہ آخر 808ھ/1406ء میں وہیں انتقال فرما گئے۔

مقدمہ اور تاریخ ابن خلدون کا اردو ترجمہ 
یہ ’مقدمہ‘ یورپ کی کئی زبانوں میں ترجمہ ہو چکا ہے اور اہلِ علم اُس کو دنیا کی چند بڑی بڑی کتابوں میں شمار کرتے ہیں۔

اردو میں مقدمہ ابن خلدون کا ترجمہ معروف ادیب اور شاعر ڈاکٹر ابوالخیر کشفی نے کیا ہے۔ اسے دار الاشاعت کراچی نے شائع کیا ہے۔ ترجمہ 534 صفحات پر مشتمل ہے۔ اس کے علاوہ مولانا راغب رحمانی نے بھی ترجمہ کیا ہے جسے نفیس اکیڈمی کراچی نے شائع کیا ہے۔

ابن خلدون پر ایک نظر 
”ابن خلدون پر ایک نظر“ دراصل محمد عثمان بٹ کی اہم تحریر ہے، جو 2021ء میں چار اقساط میں شائع ہوئی۔ یہ مضمون ابن خلدون کی شخصیت، اُن کی تصانیف  اور اُن کے فلسفہ اور تصورات کو نہایت سادہ انداز سے پیش کرتا ہے۔ محمد عثمان بٹ نے ابن خلدون کے نظریۂ تاریخ، نظریۂ عمرانیات، نظریۂ ریاست، نظریۂ عصبیت، نظریۂ سیاست، نظریۂ تعلیم، نظریۂ خلافت، نظریۂ ماحول، تصورِ جغرافیہ، تصورِ قانون، تصورِ علوم، نظریۂ معاشیات، نظریۂ تضاد اور نظریۂ مابعدالطبیعیات کا تحقیقی و تجزیاتی مطالعہ پیش کیا ہے۔

حوالہ جات

بیرونی روابط 
 ڈاؤن لوڈ تاریخ ابن خلدون، مقدمہ کے ساتھ
 https://archive.aramcoworld.com/issue/197805/the.man.who.met.tamerlane.htm

1332ء کی پیدائشیں
1406ء کی وفیات
آپ بیتی نگار
اسلام کے مسلمان مورخین
اسلام کے مؤرخین
اسلامی ثقافت
اسلامی قرون وسطی کے سائنس دان
اشاعرہ
اندلسی شخصیات
بربر شخصیات
پندرہویں صدی کی تونسی شخصیات
تاریخ کے فلسفی
تونسی سنی مسلم
تونسی ماہرین عمرانیات
تونسی ماہرین معاشیات
تونسی مسلم
تونسی مورخین
جامعہ قرویین کے فضلا
چودہویں صدی کی تونسی شخصیات
چودہویں صدی کے مؤرخین
حضرمی شخصیات
حفاظ قرآن
شیعیت کے نقاد
عالمگیریت متعلقہ مصنفین
عرب سنی علماء اسلام
عرب سیاسی نظریہ ساز
عرب کے مسلمان مورخین اسلام
عرب ماہرین بشریات
عرب مؤرخین
قرون وسطی کا اسلامی سیاسی فلسفہ
قرون وسطی کی عرب شخصیات
مالکی علما
ماہرین بشریات
مجددین
مراکش میں عرب
مراکشی شخصیات
مراکشی مسلم
مراکشی مورخین
مسلم الٰہیات دان
مسلم سائنس دان
مسلم فلاسفہ
معاشیات کے فلسفی
معتزلہ
نظریات تاریخ
ویکیپیڈیا مضامین مع LCCN شناخت کنندگان
چودہویں صدی کی عرب شخصیات
پندرہویں صدی کی عرب شخصیات
تونس شہر کی شخصیات
چودہویں صدی کے عربی مصنفین
پندرہویں صدی کے عربی مصنفین
ویکی ڈیٹا سے مطابقت رکھنے والی مختصر تفصیل